**Ford extinde familia Ranger și oferă în premiera o versiune Plug-In Hybrid; Pro Power Onboard permite alimentarea cu electricitate a uneltelor și crește nivelul de productivitate**

* Ford va introduce tehnologia Plug-In Hybrid în segmentul pick-up-urilor de dimensiuni medii cu primul Ranger electrificat, disponibil de la începutul anului 2025
* Ranger Plug-in Hybrid va permite utilizarea cu emisii zero și oferă cea mai mare valoare de cuplu din gamă, pe lângă atributele sale esențiale legate de remorcare și performanțe în teren accidentat
* Pro Power Onboard™ le permite clienților să lase generatorul acasă pentru a elibera spațiu de încărcare; Există suficientă energie electrică pentru a alimenta o mică tabăra sau un șantier de lucru

**DUNTON, Marea Britanie, 19 septembrie 2023** – Ford va oferi clienților o versiune Plug-In Hybrid a modelului său Ranger, capabilă să combine posibilitatea de a conduce electric cu versatilitatea tipică modelului și fiabilitatea pe care clienții au ajuns să o aprecieze la cel mai bine vândut pick-up din Europa.

Producția primului Ranger Plug-in Hybrid începe la sfârșitul anului 2024, cu livrări către clienți la începutul anului 2025. Noul model va marca un pas înainte semnificativ pentru planurile Ford de a oferi o gamă completă de opțiuni de propulsie pentru clienții din segmentul pick-up-urilor de dimensiuni medii.

"Ranger Plug-in Hybrid va ajuta clienții să pășească într-un viitor electrificat, cu mai multă încredere și capacitate ca niciodată, menținând în același timp Ranger în fruntea inovației și a poziției de lider în segmentul pick-up-urilor de dimensiuni medii", a declarat Hans Schep, director general, Ford Pro, Europa.

Ranger Plug-In Hybrid va livra cea mai mare valoare de cuplu din gamă, fiind propulsat de un motor Ford EcoBoost pe benzină de 2,3 litri, cuplat la un motor electric și un pachet de baterii, care îi permite să parcurgă în modul pur electric peste 45 de kilometri. 1 Posibilitatea de exploatare într-un mod pur electric deschide noi posibilități pentru proprietarii de afaceri, localizați într-un număr tot mai mare în orașe cu zone restricționate pentru emisii reduse.

Capacitatea maximă de remorcare cu sistem de frânare a modelului Ranger Plug-In Hybrid este de 3.500 kg – la fel ca restul gamei Ranger.  2

Ranger Plug-in Hybrid va oferi, de asemenea, Pro Power Onboard care permite clienților să-și alimenteze aparatele electrice pe un șantier de lucru sau într-un camping izolat, conectându-le la prizele de curent încorporate atât în benă, cât și în cabină. Asta înseamnă că generatoarele zgomotoase, voluminoase și grele pot fi lăsate acasă, lăsând mai mult spațiu în benă pentru alte echipamente. 3

Ranger Plug-In Hybrid este la fel de performant ca restul gamei în teren accidentat, 5 dispune de moduri de rulare selectabile și funcții avansate de siguranță și asistență pentru șofer. 4

"Clienții noștri doresc vehicule electrificate care oferă performanțe ridicate și costuri de exploatare accesibile, fără a compromite ceea ce iubesc la pick-up-ul lor", a declarat Kumar Galhotra, președintele Ford Blue. "Ranger Plug-In Hybrid propune cea mai bună soluție din ambele lumi și poate fi utilizat atât pentru muncă, cât și pentru distracție și familie. În plus, oferă clienților mobilitate EV cu emisii zero pentru călătorii scurte sau performanțe hibride care oferă capacități incredibile în teren accidentat, sarcină utilă și remorcare. Cu Pro Power Onboard, pentru prima dată, proprietarii de Ranger își pot alimenta cu ușurință atelierele de lucru și campingurile."

# # #

1 Autonomia omologată oficial, eficiența consumului de combustibil și emisiile de CO2 vor fi publicate mai aproape de data punerii în vânzare. În conformitate cu procedura de testare a vehiculelor ușoare armonizată la nivel mondial (WLTP). O autonomie vizată de peste 45 km poate fi obținută cu o baterie complet încărcată - în funcție de seria existentă și de configurația bateriei. Autonomia reală poate varia în funcție de diverși factori (de exemplu, condițiile meteorologice, stilul de conducere, profilul traseului, starea vehiculului, vârsta și starea bateriei litiu-ion). Consumul WLTP declarat de combustibil/energie, emisiile de CO2 și autonomia electrică sunt determinate în conformitate cu cerințele și specificațiile tehnice ale Regulamentelor Europene (CE) 715/2007 și (UE) 2017/1151, astfel cum au fost modificate ultima dată. Procedurile standard de testare aplicate permit compararea între diferite tipuri de vehicule și diferiți producători. Intervalele emisiilor de CO2 și ale eficienței consumului de combustibil pot varia în funcție de variantele de vehicule oferite de piețele individuale.

2 Remorcarea maximă variază în funcție de încărcătură, configurația vehiculului, accesorii și numărul de pasageri.

3 Sarcina utilă maximă variază și depinde de accesorii și de configurația vehiculului. A se vedea eticheta de pe tocul ușii pentru capacitatea de încărcare a unui anumit vehicul.

4 Funcțiile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați manualul de utilizare pentru detalii și limitări.

5 Consultați întotdeauna manualul de utilizare înainte de a conduce off-road, cunoașteți terenul și dificultatea traseului și utilizați echipament de siguranță adecvat.

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 56.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*